Vívás: Dobó a plovdivi világbajnokságra tart - Kanizsa Újság
Látogatók száma : 40788267
Vívás: Dobó a plovdivi világbajnokságra tart
Balatonalmádiban rendezték meg a kardozók diákolimpiáját II-III., valamint a VI. korcsoportban. A versenyen iskoláikat képviselve a Nagykanizsai TE 1866 alábbi vívói léptek pástra: Kiss Gergely, Dobó Ádám, Horváth Gergő, Kozári Dóra, Fata Nóra, Kobra Virág, Bécsi Zsófia, Farkas Miklós, Abay Nemes Ádám, Vernyel Sára, Flumbort Sára.
A kanizsaiak eredményei. II. korcsoport, férfi kard (22 induló): 2. hely Kiss Gergely (Rozgonyi Általános Iskola). III. kcs. férfi kard (46 induló): 3. Dobó Ádám (Kőrösi Csoma Általános Iskola), ... 5. Horváth Gergő (Zrínyi Általános Iskola). III. kcs. női kard (22 induló): 5. Kozári Dóra, ... 10. Fata Nóra, ... 17. Kobra Virág, ... 20. Bécsi Zsófia (valamennyien Palini Általános Iskola). Csapatban: 1. Palini Általános Iskola
VI. kcs., férfi kard (11 induló): 7. Farkas Miklós, ... 9. Abay Nemes Ádám. VI. kcs. női kard (11 induló): 2. Vernyel Sára, 3. Flumbort Sára (valamennyien Batthyány Lajos Gimnázium).
Gödöllőn rendezték az utánpótlás kardvívók Gerevich-Kovács-Kárpáti Reménység Körverseny sorozatának negyedik állomását, melyen az NTE 1866 vívói, név szerint Dobó Ádám, Horváth Barna, Kiss Gergely, Horváth Gergő, Mádé Réka, Horváth Kitti, Milassin Mór, Kozári Dóra és Kozári Gábor indultak.
Az NTE eredményei Gödöllőn. Gyermek férfi kard (2001 és utána születettek; 79 induló): 3. Dobó Ádám, ... 11. Horváth Barna, ... 13. Horváth Gergő, ... 31. Kiss Gergely. Serdülő Férfi kard (1999 és utána születettek; 29 induló): 8. Milassin Mór.
Gyermek női kard (2001 és utána születettek; 42 induló): 5. Mádé Réka, ... 11. Kozári Dóra, ... 26. Horváth Kitti. Újonc férfi kard (2000 és utána születettek; 44 induló): 10. Milassin Mór, ... 31. Kozári Gábor.
Néhány napja az NTE vívó szakosztályától Mádé Réka, Horváth Barna, Milassin Mór és Piecs Adrienn Budapesten edzőtáborozott, egy, a MOB és a Magyar Vívó Szövetség által egy újonnan indított sportprogram keretében. Erre az összetartásra minden hónapban az országosan korosztályában kiemelkedő öt vívót hívják meg, gyermek-, újonc és serdülő férfi, valamint női kardban.
Dobó István ez idő alatt már Tatán készült a korosztályos válogatottal a héten sorra kerülő bulgáriai kadet világbajnokságra, melyre a kanizsaiak kardozója és edzője, Piecs Adrienn április 2-án utazik el Plovdivba.